title: 2009/584/EZ: Odluka Komisije od 31. srpnja 2009. o osnivanju Upravljačke skupine na visokoj razini za upravljanje sustavom SafeSeaNet (priopćena pod brojem dokumenta C(2009) 5924)  Tekst značajan za EGP

text:
               07/Sv. 20

               HR

               Službeni list Europske unije

               152

         32009D0584

               L 201/63

               SLUŽBENI LIST EUROPSKE UNIJE

         ODLUKA KOMISIJE
   od 31. srpnja 2009.
   o osnivanju Upravljačke skupine na visokoj razini za upravljanje sustavom SafeSeaNet
   (priopćena pod brojem dokumenta C(2009) 5924)
   (Tekst značajan za EGP)
   (2009/584/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/59/EZ Europskog parlamenta i Vijeća od 27. lipnja 2002. o uspostavi sustava nadzora plovidbe i informacijskog sustava Zajednice (1), a posebno točku 2.2. Priloga III. toj Direktivi,
   budući da:

               (1)

               U suradnji s državama članicama Komisija je odgovorna za upravljanje i razvoj središnjeg sustava SafeNetSea na političkoj razini, te za nadzor sustava SafeNetSea.

               (2)

               Točka 2.2. Priloga III. Direktivi 2002/59/EZ predviđa da Komisija osniva Upravljačku skupinu na visokoj razini koja će pomagati u upravljanju sustavom SafeSeaNet.

               (3)

               Potrebno je stoga osnovati Upravljačku skupinu na visokoj razini te utvrditi njezine zadatke i ustrojstvo.

               (4)

               Upravljačka skupina na visokoj razini trebala bi biti sastavljena od predstavnika država članica i Komisije.

               (5)

               Europska agencija za pomorsku sigurnost (EMSA) u suradnji s državama članicama i Komisijom odgovorna je za tehničku provedbu sustava SafeSeaNet, u skladu s Uredbom (EZ) br. 1406/2002 Europskog parlamenta i Vijeća (2); stoga treba usko surađivati u radu Upravljačke skupine na visokoj razini.

               (6)

               Također je potrebno razmatrati strateška pitanja u vezi s budućim razvojem SafeSeaNet sustava, posebno uzimajući u obzir ciljeve ukupne pomorske politike Europske unije i ciljeve politike pomorskog prometa do 2018. godine u skladu s Priopćenjem Komisije o strateškim ciljevima i preporukama za pomorsku prometnu politiku EU do 2018. (3),

         DONIJELA JE OVU ODLUKU:
   Članak 1.
   Upravljačka skupina na visokoj razini za sustav SafeSeaNet
   Osniva se Upravljačka skupina na visokoj razini za sustav SafeSeaNet, dalje u tekstu „skupina”.
   Članak 2.
   Zadaci
   Komisija se može savjetovati sa skupinom o bilo kojem pitanju u vezi sa sadašnjim i budućim razvojem sustava SafeSeaNet, uključujući i njegov doprinos pomorskom nadzoru s holističkog gledišta.
   Zadaci skupine su:

               (a)

               davati preporuke za poboljšanje učinkovitosti i sigurnosti sustava SafeSeaNet;

               (b)

               pružati odgovarajuće smjernice za razvoj sustava SafeSeaNet;

               (c)

               pomagati Komisiji u provjeri funkcioniranja sustava SafeSeaNet;

               (d)

               odobriti dokument o nadzoru sučelja i funkcija iz točke 2.3. Priloga III. Direktivi 2002/59/EZ, te sve njegove izmjene.

         Članak 3.
   Članstvo – imenovanje
   1.   Skupina je sastavljena od po jednog predstavnika svake države članice i jednog predstavnika Komisije.
   2.   Države članice imenuju svoje predstavnike i njihove zamjenike u skupini za mandat od tri godine, koje se može produžiti. Oni su visoki dužnosnici.
   3.   Članovi skupine koje imenuje Komisija su visoki dužnosnici.
   4.   Predstavnik Europske agencije za pomorsku sigurnost (EMSA) prisustvuje sastancima skupine kao promatrač. EMSA je zastupana na visokoj razini.
   5.   Predstavnici članica Europskoga gospodarskog prostora mogu prisustvovati sastancima skupine kao promatrači.
   6.   Članovi ostaju na dužnosti dok ne budu zamijenjeni ili dok im ne istekne mandat.
   7.   Članovi koji više ne mogu učinkovito sudjelovati u raspravama skupine ili koji podnesu ostavku, mogu biti zamijenjeni.
   Članak 4.
   Aktivnosti
   1.   Skupinom predsjedava predstavnik Komisije.
   2.   U dogovoru s Komisijom, mogu se osnovati podskupine za proučavanje posebnih pitanja u okviru poslova koje odredi skupina. Te se podskupine raspuštaju čim ispune svoje obveze.
   3.   Predstavnik Komisije koji predsjedava skupinom može zatražiti od stručnjaka s posebnim stručnim znanjem o temi na dnevnom redu da sudjeluju u raspravama skupine ili podskupine ako je to korisno i/ili potrebno.
   4.   Informacije dobivene sudjelovanjem u raspravama skupine ili podskupine ne otkrivaju se ako se, po mišljenju Komisije, te informacije odnose na povjerljiva pitanja.
   5.   Skupina i njezine podskupine obično se sastaju u prostorima Komisije u skladu s postupcima i rasporedom koji odredi Komisija. Komisija skupini pruža usluge tajništva.
   6.   Skupina donosi svoj poslovnik na temelju standardnog poslovnika koji je donijela Komisija.
   7.   Komisija može objaviti bilo koji sažetak, zaključak ili djelomičan zaključak ili radni dokument skupine.
   Članak 5.
   Troškovi sastanaka
   Komisija nadoknađuje putne troškove i prema potrebi dnevnice članovima, stručnjacima i promatračima u vezi s aktivnostima skupine u skladu s pravilima Komisije o naknadi troškova stručnjacima.
   Članovi ne dobivaju naknadu za usluge koje pružaju.
   Troškovi sastanaka nadoknađuju se u granicama godišnjeg proračuna koji nadležne službe Komisije dodjeljuju skupini.
   Članak 6.
   Stupanje na snagu
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 31. srpnja 2009.

            Za Komisiju

         Antonio TAJANI

            Potpredsjednik

      (1)  SL L 208, 5.8.2002., str. 10.

      (2)  SL L 208, 5.8.2002., str. 1.

      (3)  COM(2009) 8 konačno.


title: 2009/913/EU: Odluka donesena zajedničkim dogovorom između predstavnika vlada država članica od 7. prosinca 2009. o mjestu sjedišta Agencije za suradnju energetskih regulatora

text:
240                   HR                                Službeni list Europske unije                                             01/Sv. 16
42009D0913
9.12.2009.                                          SLUŽBENI LIST EUROPSKE UNIJE                                                L 322/39
               ODLUKA DONESENA ZAJEDNIČKIM DOGOVOROM IZMEĐU PREDSTAVNIKA VLADA
                                                          DRŽAVA ČLANICA
                                                          od 7. prosinca 2009.
                                     o mjestu sjedišta Agencije za suradnju energetskih regulatora
                                                              (2009/913/EU)
PREDSTAVNICI VLADA DRŽAVA ČLANICA,                                        ODLUČILI SU:
                                                                                Članak 1.
uzimajući u obzir članak 341. Ugovora o funkcioniranju                    Agencija za suradnju energetskih regulatora ima sjedište u Ljub
Europske unije,                                                           ljani.
                                                                                Članak 2.
budući da:                                                                Ova Odluka, koja će biti objavljena u Službenom listu Europske
                                                                          unije, proizvodi pravne učinke od dana objave.
(1)     Uspostavljanje Agencije za suradnju energetskih regula
        tora odlučeno je Uredbom (EZ) br. 713/2009 Europskog              Sastavljeno u Bruxellesu 7. prosinca 2009.
        parlamenta i Vijeća od 13. srpnja 2009. o uspostavi
        Agencije za suradnju energetskih regulatora (1).
                                                                                Za Vijeće
                                                                                Predsjednica
(2)     Trebalo bi utvrditi sjedište te Agencije,                                                            M. OLOFSSON
(1) SL L 211, 14.8.2009., str. 1.


title: Odluka Vijeća (ZVSP) 2015/1064 od 2. srpnja 2015. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)

text:
               3.7.2015

               HR

               Službeni list Europske unije

               L 174/21

         ODLUKA VIJEĆA (ZVSP) 2015/1064
   od 2. srpnja 2015.
   o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 3. srpnja 2013. donijelo Odluku 2013/354/ZVSP (1) kojom se misija EUPOL COPPS nastavlja od 1. srpnja 2013.

               (2)

               Vijeće je 9. srpnja 2014. donijelo Odluku 2014/447/ZVSP (2) kojom je izmijenjena Odluka 2013/354/ZVSP i produljena misija EUPOL COPPS od 1. srpnja 2014. do 30. lipnja 2015.

               (3)

               Nakon strateškog preispitivanja misije EUPOL COPPS, ona bi trebala biti produljena za dodatno razdoblje od 12 mjeseci, do 30. lipnja 2016.

               (4)

               Odluku 2013/354/ZVSP stoga bi trebalo na odgovarajući način izmijeniti.

               (5)

               Misija EUPOL COPPS provodit će se u kontekstu stanja koje se može pogoršati i koje bi moglo otežati ostvarivanje ciljeva vanjskog djelovanja Unije kao što je određeno u članku 21. Ugovora,

         DONIJELO JE OVU ODLUKU:
   Članak 1.
   Odluka 2013/354/ZVSP mijenja se kako slijedi:

               1.

               U članku 12. stavak 1. zamjenjuje se sljedećim:
               „1.   Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2013. do 30. lipnja 2014. iznosi 9 570 000 EUR.
               Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2014. do 30. lipnja 2015. iznosi 9 820 000 EUR.
               Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2015. do 30. lipnja 2016. iznosi 9 175 000 EUR.”

               2.

               Umeće se sljedeći članak:
               „Članak 12.a
               Projektna jedinica
               1.   Misija EUPOL COPPS ima projektnu jedinicu za utvrđivanje i provedbu projekata koji su u skladu s ciljevima misije i olakšavaju ostvarenje mandata. Misijom EUPOL COPPS se, prema potrebi, olakšava izvedba projekata koje provode države članice i treće države u okviru njihove nadležnosti u područjima povezanima s misijom EUPOL COPPS i radi promicanja njezinih ciljeva te pružaju savjeti u vezi s tim projektima.
               2.   Podložno stavku 3., misija EUPOL COPPS ovlaštena je zatražiti financijske doprinose Unije, država članica ili trećih država radi provedbe projekata za koje je utvrđeno da na dosljedan način nadopunjuju druga djelovanja misije EUPOL COPPS, ako su ti projekti:

                           (a)

                           predviđeni financijskim izvještajem koji se odnosi na ovu Odluku; ili

                           (b)

                           integrirani tijekom mandata putem izmjene financijskog izvještaja na zahtjev voditelja misije.

                     Nakon što Komisija ili te države formalno predlože da njihovim financijskim doprinosom upravlja misija EUPOL COPPS, tada misija EUPOL COPPS sklapa aranžman s Komisijom ili tim državama koji osobito obuhvaća posebne postupke u slučaju prigovora trećih strana u pogledu štete nastale uslijed radnji ili propusta misije EUPOL COPPS pri upotrebi sredstava koja su osigurale te države.
               Ni Unija ni VP ni u kojem slučaju ne odgovaraju državama koje daju doprinose za posljedice radnji ili propusta misije EUPOL COPPS prilikom upotrebe sredstava koja su osigurale te države.
               3.   Financijski doprinosi Unije, država članica ili trećih država projektnoj jedinici podliježu prihvaćanju od strane PSO-a.”

               3.

               U članku 15. treći stavak zamjenjuje se sljedećim:
               „Prestaje važiti 30. lipnja 2016.”

         Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2015.

      Sastavljeno u Bruxellesu 2. srpnja 2015.

            Za Vijeće

            Predsjednik

         J. ASSELBORN

      (1)  Odluka Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (SL L 185, 4.7.2013., str. 12.).

      (2)  Odluka Vijeća 2014/447/ZVSP od 9. srpnja 2014. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 201, 10.7.2014., str. 28.).


title: Odluka Vijeća (EU) 2015/1788 od 1. listopada 2015. o produljenju Sporazuma o znanstvenoj i tehnološkoj suradnji između Europske zajednice i Vlade Republike Indije

text:
               7.10.2015

               HR

               Službeni list Europske unije

               L 260/18

         ODLUKA VIJEĆA (EU) 2015/1788
   od 1. listopada 2015.
   o produljenju Sporazuma o znanstvenoj i tehnološkoj suradnji između Europske zajednice i Vlade Republike Indije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je Odlukom 2002/648/EZ (2) odobrilo sklapanje Sporazuma o znanstvenoj i tehnološkoj suradnji između Europske zajednice i Vlade Republike Indije (3) („Sporazum”).

               (2)

               Člankom 11. točkom (b) Sporazuma predviđeno je da se Sporazum sklapa na razdoblje od pet godina te da se može produljiti dogovorom stranaka. Odlukom Vijeća 2009/501/EZ (4) Sporazum je produljen za dodatno razdoblje od pet godina i prestaje važiti 17. svibnja 2015.

               (3)

               Stranke Sporazuma smatraju da bi žurno produljenje Sporazuma bilo u njihovom uzajamnom interesu.

               (4)

               Sadržaj produljenog Sporazuma trebao bi biti identičan sadržaju Sporazuma.

               (5)

               Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.

               (6)

               Produljenje Sporazuma trebalo bi odobriti u ime Unije,

         DONIJELO JE OVU ODLUKU:
   Članak 1.
   U ime Europske unije odobrava se produljenje Sporazuma o znanstvenoj i tehnološkoj suradnji između Europske zajednice i Vlade Republike Indije za dodatno razdoblje od pet godina.
   Članak 2.
   Predsjednik Vijeća u ime Unije šalje obavijest Vladi Republike Indije da je Unija dovršila svoje unutarnje postupke potrebne za produljenje Sporazuma u skladu s člankom 11. točkom (b) Sporazuma.
   Članak 3.
   Predsjednik Vijeća u ime Unije šalje sljedeću obavijest Vladi Republike Indije:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu te od tog datuma ostvaruje sva prava i preuzima sve obveze Europske zajednice. Stoga se, kada je to primjereno, upućivanja na ‚Europsku zajednicu’ u tekstu Sporazuma čitaju kao upućivanja na ‚Europsku uniju’.”

   Članak 4.
   Ova Odluka stupa na snagu na dan donošenja.

      Sastavljeno u Luxembourgu 1. listopada 2015.

            Za Vijeće

            Predsjednik

         E. SCHNEIDER

      (1)  Još nije objavljeno u Službenom listu.

      (2)  Odluka Vijeća 2002/648/EZ od 25. lipnja 2002. o sklapanju Sporazuma o znanstvenoj i tehnološkoj suradnji između Europske zajednice i Vlade Republike Indije (SL L 213, 9.8.2002., str. 29.).

      (3)  Sporazum o znanstvenoj i tehnološkoj suradnji između Europske zajednice i Vlade Republike Indije (SL L 213, 9.8.2002., str. 30.).

      (4)  Odluka Vijeća 2009/501/EZ od 19. siječnja 2009. o sklapanju Sporazuma o obnovi Sporazuma o znanstvenoj i tehnološkoj suradnji između Europske zajednice i Vlade Republike Indije (SL L 171, 1.7.2009., str. 17.).


title: Odluka Vijeća (ZVSP) 2016/2083 od 28. studenoga 2016. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)

text:
               29.11.2016

               HR

               Službeni list Europske unije

               L 321/55

         ODLUKA VIJEĆA (ZVSP) 2016/2083
   od 28. studenoga 2016.
   o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. srpnja 2014. donijelo Odluku 2014/486/ZVSP (1) o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine).

               (2)

               Odlukom 2014/486/ZVSP, kako je izmijenjena Odlukom (ZVSP) 2015/2249 (2), za misiju EUAM Ukraine osiguran je financijski referentni iznos do 30. studenoga 2016. i određen mandat do 30. studenoga 2017.

               (3)

               Vijeće je 12. svibnja 2016. donijelo Odluku (ZVSP) 2016/712 (3) o prilagođavanju financijskog referentnog iznosa za razdoblje do 30. studenoga 2016.

               (4)

               Trebalo bi predvidjeti financijski referentni iznos za razdoblje od 1. prosinca 2016. do 30. studenoga 2017., a Odluku 2014/486/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2014/486/ZVSP zamjenjuje se kako slijedi:

               1.

               članak 14. stavak 1. zamjenjuje se kako slijedi:
               „1.   Financijski referentni iznos namijenjen pokrivanju rashoda u vezi s misijom EUAM Ukraine do 30. studenoga 2014. iznosi 2 680 000 EUR. Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. prosinca 2014. do 30. studenoga 2015. iznosi 13 100 000 EUR. Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. prosinca 2015. do 30. studenoga 2016. iznosi 17 670 000 EUR. Financijski referentni iznos namijenjen pokrivanju rashoda u vezi s misijom EUAM Ukraine za razdoblje od 1. prosinca 2016. do 30. studenoga 2017. iznosi 20 800 000 EUR. Vijeće odlučuje o financijskom referentnom iznosu za sljedeća razdoblja.”;

               2.

               U članak 17. umeće se sljedeći stavak:
               „1.a   VP je Agenciji za europsku graničnu i obalnu stražu (‚Frontex’) ovlašten dostaviti klasificirane podatke i dokumente EU-a nastale za potrebe misije EUAM Ukraine do stupnja tajnosti kojeg odredi Vijeće u skladu s Odlukom 2013/488/EU. U tu se svrhu sklapaju aranžmani između VP-a i Frontexa.”

         Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 28. studenoga 2016.

            Za Vijeće

            Predsjednik

         P. ŽIGA

      (1)  Odluka Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 217, 23.7.2014., str. 42.).

      (2)  Odluka Vijeća (ZVSP) 2015/2249 od 3. prosinca 2015. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 318, 4.12.2015., str. 38.).

      (3)  Odluka Vijeća (ZVSP) 2016/712 od 12. svibnja 2016. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 125, 13.5.2016., str. 11.).


title: 2006/376/EZ: Odluka Vijeća od 31. siječnja 2005. o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 040

               HR

               Službeni list Europske unije

               139

         32006D0376

               L 149/1

               SLUŽBENI LIST EUROPSKE UNIJE

               31.01.2005.

      ODLUKA VIJEĆA

   od 31. siječnja 2005.
   o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2006/376/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310., u vezi s člankom 300. stavcima 2. i 3.,
   uzimajući u obzir Akt o pristupanju iz 2003., a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 10. veljače 2004. ovlastilo Komisiju da u ime Zajednice i njezinih država članica započne pregovore s Izraelom radi prilagodbe Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izraela, s druge strane (1), kako bi se uzelo u obzir pristupanje novih država članica EU-u.

               (2)

               Ti su pregovori dovršeni na zadovoljstvo Komisije.

               (3)

               Tekstom Protokola koji je dogovoren s Izraelom u članku 13. predviđa se privremena primjena Protokola prije njegovog stupanja na snagu.

               (4)

               Protokol bi, podložno njegovom kasnijem sklapanju, trebalo potpisati u ime Zajednice i njezinih država članica i privremeno primjenjivati,

         ODLUČILO JE:
   Članak 1.
   1. Ovim se ovlašćuje predsjednik Vijeća da odredi osobu ili osobe ovlaštene potpisati, u ime Europske zajednice i njezinih država članica, Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Države Izraela, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.
   Tekst Protokola priložen je ovoj Odluci.
   Članak 2.
   Europska zajednica i njezine države članice suglasne su privremeno primjenjivati odredbe Protokola, podložno njegovom sklapanju.

      Sastavljeno u Bruxellesu 31. siječnja 2005.

            Za Vijeće

            Predsjednik

         J. ASSELBORN

      (1)  SL L 147, 21.6.2000., str. 3.


title: Odluka Vijeća (EU) 2016/1197 od 26. listopada 2015. o potpisivanju, u ime Europske unije, i privremenoj primjeni Sporazuma između Europske unije i Republike Kiribatija o izuzeću od obveze posjedovanja vize za kratkotrajni boravak

text:
               23.7.2016

               HR

               Službeni list Europske unije

               L 198/1

         ODLUKA VIJEĆA (EU) 2016/1197
   od 26. listopada 2015.
   o potpisivanju, u ime Europske unije, i privremenoj primjeni Sporazuma između Europske unije i Republike Kiribatija o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Republiku Kiribati prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz upućivanje na Republiku Kiribati priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Republikom Kiribatijem o sklapanju sporazuma između Europske unije i Republike Kiribatija o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 17. prosinca 2014. te su uspješno zaključeni njegovim parafiranjem, putem razmjene pisama, 6. svibnja 2015. od strane Republike Kiribatija i 10. lipnja 2015. od strane Unije.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana koji slijedi nakon dana njegova potpisivanja do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Republike Kiribatija o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana koji slijedi nakon dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 26. listopada 2015.

            Za Vijeće

            Predsjednica

         C. DIESCHBOURG

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: Odluka Vijeća (EU) 2016/357 od 15. siječnja 2016. o stajalištu koje Europska unija treba donijeti u Vijeću za stabilizaciju i pridruživanje EU-a i bivše jugoslavenske republike Makedonije o sudjelovanju bivše jugoslavenske republike Makedonije kao promatrača u radu Agencije Europske unije za temeljna prava kao i u vezi s odgovarajućim modalitetima toga, unutar okvira utvrđenog u člancima 4. i 5. Uredbe (EZ) br. 168/2007, uključujući odredbe koje se odnose na njezino sudjelovanje u inicijativama Agencije, na financijski doprinos i na osoblje

text:
               12.3.2016

               HR

               Službeni list Europske unije

               L 67/31

         ODLUKA VIJEĆA (EU) 2016/357
   od 15. siječnja 2016.
   o stajalištu koje Europska unija treba donijeti u Vijeću za stabilizaciju i pridruživanje EU-a i bivše jugoslavenske republike Makedonije o sudjelovanju bivše jugoslavenske republike Makedonije kao promatrača u radu Agencije Europske unije za temeljna prava kao i u vezi s odgovarajućim modalitetima toga, unutar okvira utvrđenog u člancima 4. i 5. Uredbe (EZ) br. 168/2007, uključujući odredbe koje se odnose na njezino sudjelovanje u inicijativama Agencije, na financijski doprinos i na osoblje
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 352., zajedno s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Europsko vijeće iz Luxembourga iz prosinca 1997. predvidjelo je sudjelovanje u agencijama Unije kao jedan od načina unaprjeđenja pretpristupne strategije. U zaključcima toga Europskog vijeća navodi se da će se o agencijama Unije „u kojima će moći sudjelovati države podnositeljice zahtjeva za članstvo odlučivati na temelju svakog pojedinog slučaja”.

               (2)

               U Uredbi Vijeća (EZ) br. 168/2007 (1) određeno je da Agencija Europske unije za temeljna prava („Agencija”) treba biti otvorena za sudjelovanje zemalja kandidatkinja unutar okvira utvrđenog u člancima 4. i 5.

               (3)

               Bivša jugoslavenska republika Makedonija ima iste namjere i ciljeve Agencije i slaže se s obuhvatom i opisom zadataka Agencije kako su određeni u Uredbi (EZ) br. 168/2007.

               (4)

               Konačni cilj bivše jugoslavenske republike Makedonije jest postati članicom Europske unije te će joj sudjelovanje u Agenciji pomoći da ostvari taj cilj,

         DONIJELO JE OVU ODLUKU:
   Jedini članak
   Stajalište koje Europska unija treba donijeti u Vijeću za stabilizaciju i pridruživanje EU-a i bivše jugoslavenske republike Makedonije o sudjelovanju bivše jugoslavenske republike Makedonije kao promatrača u radu Agencije Europske unije za temeljna prava kao i u vezi s odgovarajućim modalitetima toga temelji se na nacrtu Odluke Vijeća za stabilizaciju i pridruživanje EU-a i bivše jugoslavenske republike Makedonije koji je priložen ovoj Odluci.

      Sastavljeno u Bruxellesu 15. siječnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  Uredba Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (SL L 53, 22.2.2007., str. 1.).

      NACRT
      ODLUKE br. …/2016 VIJEĆA ZA STABILIZACIJU I PRIDRUŽIVANJE EU-a I BIVŠE JUGOSLAVENSKE REPUBLIKE MAKEDONIJE
      od …
      o sudjelovanju bivše jugoslavenske republike Makedonije kao promatrača u radu Agencije Europske unije za temeljna prava kao i u vezi s odgovarajućim modalitetima toga, unutar okvira utvrđenog u člancima 4. i 5. Uredbe Vijeća (EZ) br. 168/2007, uključujući odredbe koje se odnose na njezino sudjelovanje u inicijativama Agencije, na financijski doprinos i na osoblje
      VIJEĆE ZA STABILIZACIJU I PRIDRUŽIVANJE EU-a i BIVŠE JUGOSLAVENSKE REPUBLIKE MAKEDONIJE,
      uzimajući u obzir Sporazum o stabilizaciji i pridruživanju između Europske zajednice i njezinih država članica, s jedne strane, i bivše jugoslavenske republike Makedonije, s druge strane (1),
      uzimajući u obzir Uredbu Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (2), a posebno njezin članak 28. stavak 2.,
      budući da:

                  (1)

                  Europsko vijeće iz Luxembourga iz prosinca 1997. predvidjelo je sudjelovanje u agencijama Unije kao jedan od načina unaprjeđenja pretpristupne strategije. U zaključcima toga Europskog vijeća navodi se da će se o „agencijama u kojima će moći sudjelovati države podnositeljice zahtjeva za članstvo odlučivati na temelju svakog pojedinog slučaja”.

                  (2)

                  Bivša jugoslavenska republika Makedonija dijeli namjere i ciljeve Agencije Europske unije za temeljna prava („Agencija”) i slaže se s obuhvatom i opisom zadataka Agencije kako su određeni u Uredbi (EZ) br. 168/2007.

                  (3)

                  Primjereno je omogućiti bivšoj jugoslavenskoj republici Makedoniji sudjelovanje kao promatrača u radu Agencije i utvrditi modalitete tog sudjelovanja, uključujući odredbe koje se odnose na njezino sudjelovanje u inicijativama Agencije, na financijski doprinos i na osoblje.

                  (4)

                  Isto tako je primjereno da se Agencija bavi pitanjima temeljnih prava u okviru područja primjene članka 3. stavka 1. Uredbe (EZ) br. 168/2007 u bivšoj jugoslavenskoj republici Makedoniji u opsegu koji je potreban za njezino postupno usklađivanje s pravom Unije.

                  (5)

                  U skladu s člankom 12. stavkom 2. točkom (a) Uvjeta zaposlenja ostalih službenika Europskih zajednica iz Uredbe Vijeća (EEZ, Euratom, EZUČ) br. 259/68, direktor Agencije može odobriti zapošljavanje državljana bivše jugoslavenske republike Makedonije koji uživaju sva prava kao državljani,

            DONIJELO JE OVU ODLUKU:
      Članak 1.
      Bivša jugoslavenska republika Makedonija kao zemlja kandidatkinja sudjeluje kao promatrač u Agenciji Europske unije za temeljna prava, osnovanoj na temelju Uredbe (EZ) br. 168/2007.
      Članak 2.
      1.   Agencija se može baviti pitanjima temeljnih prava u bivšoj jugoslavenskoj republici Makedoniji u okviru područja primjene članka 3. stavka 1. Uredbe (EZ) br. 168/2007 u opsegu koji je potreban za njezino postupno usklađivanje s pravom Unije.
      2.   Agencija će u tu svrhu moći u bivšoj jugoslavenskoj republici Makedoniji obavljati zadatke određene u člancima 4. i 5. Uredbe (EZ) br. 168/2007.
      Članak 3.
      Bivša jugoslavenska republika Makedonija financijski doprinosi aktivnostima Agencije iz članka 4. Uredbe (EZ) br. 168/2007 u skladu s Prilogom ovoj Odluci.
      Članak 4.
      1.   Bivša jugoslavenska republika Makedonija imenuje osobe koje ispunjavaju kriterije određene u članku 12. stavku 1. Uredbe (EZ) br. 168/2007 za promatrača i zamjenika promatrača. Oni mogu sudjelovati u radu upravnog odbora ravnopravno s članovima i zamjenicima članova koje su imenovale države članice, no bez prava glasa.
      2.   Bivša jugoslavenska republika Makedonija imenuje državnog službenika za nacionalnog časnika za vezu, kao što je navedeno u članku 8. stavku 1. Uredbe (EZ) br. 168/2007.
      3.   Bivša jugoslavenska republika Makedonija u roku od četiri mjeseca od stupanja na snagu ove Odluke obavještava Europsku komisiju o imenima, kvalifikacijama i kontaktnim podacima osoba iz stavaka 1. i 2.
      Članak 5.
      Podaci koji se dostavljaju Agenciji ili proistječu od nje mogu se objavljivati i dostupni su javnosti ako je za povjerljive podatke u bivšoj jugoslavenskoj republici Makedoniji osiguran jednak stupanj zaštite kao i u Uniji.
      Članak 6.
      Agencija ima u bivšoj jugoslavenskoj republici Makedoniji pravnu sposobnost istovjetnu onoj koja se priznaje pravnim subjektima prema zakonodavstvu bivše jugoslavenske republike Makedonije.
      Članak 7.
      Kako bi Agencija i njezino osoblje mogli izvršavati svoje zadaće, bivša jugoslavenska republika Makedonija dodjeljuje im povlastice i imunitete koji su jednaki onima iz članaka od 1. do 4., 5., 6., od 10. do 13., 15., 17. i 18. Protokola br. 7 o povlasticama i imunitetima Europske unije, koji je priložen Ugovoru o Europskoj uniji i Ugovoru o funkcioniranju Europske unije.
      Članak 8.
      Obje stranke poduzimaju sve opće ili posebne mjere potrebne za ispunjavanje svojih obveza prema ovoj Odluci i priopćuju ih Vijeću za stabilizaciju i pridruživanje.
      Članak 9.
      Ova Odluka stupa na snagu prvog dana drugog mjeseca koji slijedi nakon datuma njezina donošenja.

         Sastavljeno u …

               Za Vijeće za stabilizaciju i pridruživanje

               Predsjednik

         (1)  SL L 84, 20.3.2004., str. 13.

         (2)  SL L 53, 22.2.2007., str. 1.

         PRILOG

            FINANCIJSKI DOPRINOS BIVŠE JUGOSLAVENSKE REPUBLIKE MAKEDONIJE AGENCIJI EUROPSKE UNIJE ZA TEMELJNA PRAVA

                     1.

                     Financijski doprinos koji bivša jugoslavenska republika Makedonija uplaćuje u proračun Europske unije za sudjelovanje u Agenciji Europske unije za temeljna prava (Agencija), kao što je određeno u točki 2., čitav je trošak njezina sudjelovanja u Agenciji.

                     2.

                     Financijski doprinos koji bivša jugoslavenska republika Makedonija uplaćuje u proračun Europske unije je sljedeći:

                                 Godina 1.:

                                 165 000 EUR

                                 Godina 2.:

                                 170 000 EUR

                                 Godina 3.:

                                 175 000 EUR

                     3.

                     Moguća financijska potpora iz programa pomoći Unije dogovorit će se zasebno, u skladu s odgovarajućim programom Unije.

                     4.

                     Doprinos bivše jugoslavenske republike Makedonije vodit će se u skladu s Financijskom uredbom (1) koja se primjenjuje na opći proračun Europske unije.

                     5.

                     Putne troškove te troškove smještaja i dnevnica predstavnika i stručnjaka iz bivše jugoslavenske republike Makedonije za sudjelovanje u Agenciji ili na sastancima u vezi s provedbom programa rada Agencije nadoknađuje Agencija na istoj osnovi i u skladu s postupcima koji su trenutačno na snazi za države članice Unije.

                     6.

                     Nakon stupanja na snagu ove Odluke i na početku svake sljedeće godine Komisija upućuje bivšoj jugoslavenskoj republici Makedoniji zahtjev za uplatu sredstava u visini njezina doprinosa Agenciji u skladu s ovom Odlukom. Za prvu kalendarsku godinu sudjelovanja bivša jugoslavenska republika Makedonija uplatit će doprinos izračunat na proporcionalnoj osnovi od datuma početka sudjelovanja do kraja godine. Doprinos za sljedeće godine bit će u skladu s ovom odlukom.

                     7.

                     Taj doprinos iskazuje se u EUR i uplaćuje na eurski bankovni račun Komisije.

                     8.

                     Bivša jugoslavenska republika Makedonija plaćat će svoj doprinos na temelju zahtjeva za uplatu sredstava i to najkasnije u roku od 30 dana nakon što je Komisija uputila zahtjev za uplatu sredstava.

                     9.

                     Za svako kašnjenje u plaćanju doprinosa bivša jugoslavenska republika Makedonija plaća kamatu na nepodmireni iznos od datuma dospijeća. Kamatna stopa jednaka je kamatnoj stopi koju na datum dospijeća za svoje poslovanje u eurima primjenjuje Europska središnja banka, uvećano za 1,5 postotna boda.

            (1)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).


title: Odluka (EU) 2016/21 Europske središnje banke od 23. prosinca 2015. o izmjeni Odluke ESB/2008/17 o utvrđivanju okvira za zajedničku nabavu Eurosustava (ESB/2015/51)

text:
               9.1.2016

               HR

               Službeni list Europske unije

               L 6/5

         ODLUKA (EU) 2016/21 EUROPSKE SREDIŠNJE BANKE
   od 23. prosinca 2015.
   o izmjeni Odluke ESB/2008/17 o utvrđivanju okvira za zajedničku nabavu Eurosustava (ESB/2015/51)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegove članke 127. i 128.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 1. u vezi s člankom 3. stavkom 1. i člancima 5. 16. i 24.,
   budući da:

               (1)

               Upravno vijeće je odlučilo 10. srpnja 2014. produžiti mandat Ureda za koordinaciju nabave Eurosustava (ureda EPCO) do 31. prosinca 2019. Upravno vijeće je 7. siječnja 2015. imenovalo središnju banku Banque centrale du Luxembourg, za domaćina ureda EPCO za to razdoblje.

               (2)

               Pored nacionalnih središnjih banaka, nacionalna tijela država članica, institucije i tijela Unije ili međunarodne organizacije mogu također biti zainteresirani za sudjelovanje u aktivnostima ureda EPCO i njegovim zajedničkim postupcima nadmetanja. Takvo sudjelovanje trebalo bi se odvijati pod uvjetima o kojima odlučuje Upravno vijeće. Ti bi uvjeti trebali biti slični uvjetima koji se primjenjuju na središnje banke.

               (3)

               Upravno vijeće je 13. studenoga 2014. donijelo Smjernicu o nabavi euronovčanica (1). Pored toga, zakonodavstvo Unije o javnoj nabavi izmijenjeno je Direktivom 2014/24/EU Europskog parlamenta i Vijeća (2), koja promiče zajedničku nabavu robe i usluga i upotrebu određenih tehnika središnje nabave. Upravno vijeće nastoji iskoristiti prednosti ažuriranog zakonodavstva promicanjem sudjelovanja u zajedničkim nabavama.

               (4)

               Prednost u okviru popisu zadaća ureda EPCO daje se utvrđivanju i procjeni mogućih slučajeva zajedničkih nabava, a povlačenje iz zajedničkih nabava ovisi o unaprijed utvrđenim rokovima.

               (5)

               Radi pojednostavljenja proračunskih postupaka i radi podupiranja dodatnih nastojanja u kontekstu vodećih zajedničkih nabava, Upravno vijeće je 7. siječnja 2015. odobrilo upotrebu financijske omotnice radi pokrivanja višegodišnjeg proračuna. Upravno vijeće je također izmijenilo planiranje nabave kako bi ga učinilo fleksibilnijim, pri čemu će ured EPCO pripremiti mobilni plan nabave koji Upravno vijeće odobrava svake godine.

               (6)

               Potrebno je ocijeniti djelotvornost i učinkovitost ureda EPCO prije kraja njegovog mandata.

               (7)

               Odluku ESB/2008/17 (3) trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Izmjene Odluke ESB/2008/17
   Odluka ESB/2008/17 mijenja se kako slijedi:

               1.

               Članak 2. stavak 3. zamjenjuje se sljedećim:
               „3.   Ovom se Odlukom ne dovodi u pitanje Smjernica (EU) 2015/280 Europske središnje banke (4).

                  (4)  Smjernica (EU) 2015/280 Europske središnje banke od 13. studenoga 2014. o uspostavi sustava Eurosustava za izradu i nabavu euronovčanica (ESB/2014/44) (SL L 47, 20.2.2015., str. 29.).”"

               2.

               U članku 3. stavak 1. zamjenjuje se sljedećim:
               „1.   Ured EPCO obavlja sve dolje navedene osnovne zadaće:

                           (a)

                           utvrđuje moguće slučajeve za zajedničku nabavu iz područja primjene ili izvan područja primjene ove Odluke na temelju potreba za nabavom koje središnje banke upućuju uredu EPCO;

                           (b)

                           priprema i prema potrebi ažurira godišnji plan nabave za zajedničke postupke nadmetanja na temelju procjene iz točke (a);

                           (c)

                           priprema zajedničke zahtjeve u suradnji sa središnjim bankama koje sudjeluju u zajedničkom postupku nadmetanja;

                           (d)

                           pruža podršku središnjim bankama u zajedničkim postupcima nadmetanja;

                           (e)

                           pruža podršku središnjim bankama u nabavi povezanoj sa zajedničkim projektima Europskog sustava središnjih banaka na zahtjev središnje banke ili banaka koje vode projekt;

                     Ured EPCO također može obavljati druge zadaće osim onih gore navedenih, naročito radi olakšavanja prihvaćanja najboljih praksi nabave unutar Eurosustava i razvijanja infrastrukture (npr. vještina, funkcionalnih alata, informacijskih sustava i postupaka) potrebne za zajedničku nabavu.”

               3.

               U članku 3. stavak 4. zamjenjuje se sljedećim:
               „4.   Središnje banke financiraju proračun ureda EPCO u skladu s pravilima koja donosi Upravno vijeće, koji može biti utemeljen na financijskoj omotnici koja pokriva razdoblje od nekoliko godina ili na prijedlogu godišnjeg proračuna, a može uključivati poticaje za promicanje vodećih projekata zajedničke nabave.”

               4.

               U članku 3. stavak 7. zamjenjuje se sljedećim:
               „7.   Upravljački odbor ureda EPCO provodi ocjenu djelotvornosti i učinkovitosti aktivnosti ureda EPCO pravodobno, prije kraja njegovog mandata. Na temelju te procjene, Upravno vijeće odlučuje o potrebi provođenja postupka izbora nove središnje banke domaćina.”

               5.

               U članku 4. stavak 2. zamjenjuje se sljedećim:
               „2.   Nakon utvrđivanja mogućeg slučaja za zajedničku nabavu, ured EPCO poziva središnje banke na sudjelovanje u zajedničkom postupku nadmetanja. Središnje banke pravodobno obavješćuju ured EPCO namjeravaju li sudjelovati u zajedničkom postupku nadmetanja, a ako namjeravaju sudjelovati, dostavljaju svoje poslovne zahtjeve uredu EPCO. Kada se ne zahtijeva objava obavijesti o nadmetanju, središnja banka može odustati od sudjelovanja u zajedničkoj nabavi, sve dok se formalno ne obveže sudjelovati. Kada se zahtijeva objava obavijesti o nadmetanju, središnja banka može odustati od sudjelovanja u svakom trenutku, prije objave obavijesti o nadmetanju.”

               6.

               U članku 4. stavak 3. zamjenjuje se sljedećim:
               „3.   Ured EPCO obvezuje se svake godine dostaviti na odobrenje Upravnom vijeću, ažurirani plan nabave za zajedničke postupke nadmetanja, uključujući imena vodećih središnjih banaka. Upravno vijeće donosi odluku o planu nabave i njegovom provođenju, nakon savjetovanja s Upravljačkim odborom ureda EPCO.”

               7.

               Članak 5. zamjenjuje se sljedećim:
               „Članak 5.
               Sudjelovanje drugih institucija
               Upravno vijeće može pozvati nacionalne središnje banke država članica koje još nisu usvojile euro da sudjeluju u aktivnostima ureda EPCO i zajedničkim postupcima nadmetanja pod istim uvjetima koji se primjenjuju na središnje banke Eurosustava. Pored toga, Upravno vijeće može pozvati nacionalna tijela država članica, institucije i tijela Unije ili međunarodne organizacije da sudjeluju u aktivnostima ureda EPCO i zajedničkim postupcima nadmetanja pod uvjetima koje je utvrdilo Upravno vijeće u pozivu. Svi takvi pozivi ograničeni su na zajedničku nabavu robe i usluga za ispunjavanje zajedničkih potreba središnjih banaka i subjekata kojima je poziv upućen, a uvjeti će biti slični onima koji se primjenjuju na središnje banke Eurosustava.”

         Članak 2.
   Završne odredbe
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Frankfurtu na Majni 23. prosinca 2015.

            Predsjednik ESB-a

         Mario DRAGHI

      (1)  Smjernica (EU) 2015/280 Europske središnje banke od 13. studenog 2014. o uspostavi sustava Eurosustava za izradu i nabavu novčanica (ESB/2014/44) (SL L 47, 20.2.2015., str. 29.).

      (2)  Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L 94, 28.3.2014., str. 65.).

      (3)  Odluka ESB/2008/17 od 17. studenoga 2008. o utvrđivanju okvira za zajedničku nabavu Eurosustava (SL L 319, 29.11.2008., str. 76.).


title: Odluka Europskog parlamenta (EU) 2015/2210 od 27. listopada 2015. o razrješnici za izvršenje proračuna Europskog instituta za inovacije i tehnologiju za financijsku godinu 2013.

text:
               1.12.2015

               HR

               Službeni list Europske unije

               L 314/34

         ODLUKA EUROPSKOG PARLAMENTA (EU) 2015/2210
   od 27. listopada 2015.
   o razrješnici za izvršenje proračuna Europskog instituta za inovacije i tehnologiju za financijsku godinu 2013.
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog instituta za inovacije i tehnologiju za financijsku godinu 2013.,

               —

               uzimajući u obzir izvješće Revizorskog suda o godišnjim financijskim izvještajima Europskog instituta za inovacije i tehnologiju za financijsku godinu 2013. zajedno s odgovorima Instituta (1),

               —

               uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 17. veljače 2015. o razrješnici koju treba dobiti Europski institut za inovacije i tehnologiju za izvršenje proračuna za financijsku godinu 2013. (05304/2015 – C8-0054/2015),

               —

               uzimajući u obzir svoju Odluku od 29. travnja 2015. (3) o odgodi Odluke o razrješnici za financijsku godinu 2013. i odgovore direktora Europskog instituta za inovacije i tehnologiju,

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (4),

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (5), a posebno njezin članak 208.,

               —

               uzimajući u obzir Uredbu (EZ) br. 294/2008 Europskog parlamenta i Vijeća od 11. ožujka 2008. o osnivanju Europskog instituta za inovacije i tehnologiju (6), a posebno njezin članak 21.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (8), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0282/2015),

               1.

               daje razrješnicu direktoru Europskog instituta za inovacije i tehnologiju za izvršenje proračuna Instituta za financijsku godinu 2013.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog instituta za inovacije i tehnologiju, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 442, 10.12.2014., str. 184.

      (2)  Vidjeti bilješku 1.

      (3)  SL L 255, 30.9.2015., str. 409.

      (4)  SL L 248, 16.9.2002., str. 1.

      (5)  SL L 298, 26.10.2012., str. 1.

      (6)  SL L 97, 9.4.2008., str. 1.

      (7)  SL L 357, 31.12.2002., str. 72.

      (8)  SL L 328, 7.12.2013., str. 42.


title: 2009/370/EZ: Odluka Vijeća od 6. travnja 2009. o pristupanju Europske zajednice Konvenciji o međunarodnim stvarnopravnim osiguranjima na pokretnoj opremi i njezinom Protokolu o pitanjima specifičnim za zrakoplovnu opremu, koji su zajedno doneseni u Cape Townu 16. studenoga 2001.

text:
               07/Sv. 21

               HR

               Službeni list Europske unije

               194

         32009D0370

               L 121/3

               SLUŽBENI LIST EUROPSKE UNIJE

         ODLUKA VIJEĆA
   od 6. travnja 2009.
   o pristupanju Europske zajednice Konvenciji o međunarodnim stvarnopravnim osiguranjima na pokretnoj opremi i njezinom Protokolu o pitanjima specifičnim za zrakoplovnu opremu, koji su zajedno doneseni u Cape Townu 16. studenoga 2001.
   (2009/370/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c) u vezi s člankom 300. stavkom 2. prvim podstavkom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1)

   budući da:

               (1)

               Zajednica radi na uspostavljanju zajedničkog pravosudnog područja koje se temelji na načelu uzajamnog priznavanja sudskih odluka.

               (2)

               Konvencija o međunarodnim stvarnopravnim osiguranjima na pokretnoj opremi (dalje u tekstu: „Konvencija iz Cape Towna”) i njezin Protokol o pitanjima specifičnim za zrakoplovnu opremu (dalje u tekstu: „Protokol o zrakoplovima”) koji su zajedno doneseni u Cape Townu 16. studenoga 2001., predstavljaju koristan doprinos uređenju područja na koje se odnose, na međunarodnoj razini. Stoga je poželjno da se, što je prije moguće, primjene odredbe ovih dvaju instrumenata koje se odnose na pitanja koja spadaju u isključivu nadležnost Zajednice.

               (3)

               Komisija je u ime Zajednice pregovarala o Konvenciji iz Cape Towna i o Protokolu o zrakoplovima, u vezi s dijelovima koji spadaju u isključivu nadležnost Zajednice.

               (4)

               Regionalne organizacije gospodarske integracije koje su nadležne za neka područja koja se uređuju Konvencijom iz Cape Towna i Protokolom o zrakoplovima, mogu pristupiti navedenoj Konvenciji i navedenom Protokolu nakon njihovog stupanja na snagu.

               (5)

               Neka područja koja se uređuju Uredbom Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (2), Uredbom Vijeća (EZ) br. 1346/2000 od 29. svibnja 2000. o stečajnom postupku (3) i Uredbom (EZ) br. 593/2008 Europskog parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I) (4), uređuju se također Konvencijom iz Cape Towna i Protokolom o zrakoplovima.

               (6)

               Zajednica ima isključivu nadležnost nad nekim područjima koja se uređuju Konvencijom iz Cape Towna i Protokolom o zrakoplovima, dok u vezi s nekim drugim područjima koja uređuju ta dva instrumenta, nadležnost imaju države članice.

               (7)

               Stoga bi Zajednica trebala pristupiti Konvenciji iz Cape Towna i Protokolu o zrakoplovima.

               (8)

               Člankom 48. Konvencije iz Cape Towna i člankom XXVII. Protokola o zrakoplovima predviđa se da Regionalna organizacija gospodarske integracije pri pristupanju ulaže izjavu u kojoj se navode područja koja su uređena navedenom Konvencijom i navedenim Protokolom u odnosu na koja su njezine države članice prenijele nadležnost na nju. Stoga bi Zajednica pri pristupanju ovim dvama instrumentima trebala dati takvu izjavu.

               (9)

               Člankom 55. Konvencije iz Cape Towna predviđa se da ugovorna država može izjaviti da neće primjenjivati odredbe članka 13. ili članka 43., ili odredbe oba ta članka, u cijelosti ili djelomično. Pri pristupanju navedenoj Konvenciji, Zajednica bi trebala dati takvu izjavu.

               (10)

               Članci X., XI. i XII. Protokola o zrakoplovima primjenjuju se samo kada je ugovorna država dala izjavu u tom smislu, u skladu s člankom XXX. navedenog Protokola, i pod uvjetima navedenim u toj izjavi. Pri pristupanju Protokolu o zrakoplovima Zajednica bi trebala izjaviti da neće primjenjivati članak XII. i da neće davati nikakve izjave u skladu s člankom XXX. stavcima 2. i 3. Neće biti utjecaja na nadležnost država članica u vezi s pravilima materijalnog prava u vezi s nesolventnošću.

               (11)

               Primjena članka VIII. Protokola o zrakoplovima, o izboru zakonodavstva, također podliježe izjavi koju u skladu s člankom XXX. stavkom 1. može dati svaka ugovorna država. Pri pristupanju Protokolu o zrakoplovima, Zajednica bi trebala dati izjavu da neće primjenjivati članak VIII.

               (12)

               Za Ujedinjenu Kraljevinu će ostati obvezna Rimska konvenciji o mjerodavnom pravu za ugovorne obveze iz 1980 (5). dok za nju ne budu obvezna pravila Uredbe (EZ) br. 593/2008. Pretpostavlja se da će Ujedinjena Kraljevina, ako prije toga pristupi Protokolu o zrakoplovima, pri pristupanju dati izjavu u skladu s člankom XXX. stavkom 1., što ne dovodi u pitanje primjenu pravila iz navedene Uredbe.

               (13)

               Ujedinjena Kraljevina i Irska sudjeluju u donošenju i primjeni ove Odluke.

               (14)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ova Odluka za nju nije obvezujuća i ne mora je primjenjivati,

         DONIJELO JE OVU ODLUKU:
   Članak 1.
   1.   Ovim se u ime Europske zajednice odobravaju Konvencija o međunarodnim stvarnopravnim osiguranjima na pokretnoj opremi (dalje u tekstu: „Konvencija iz Cape Towna”) i njezin Protokol o pitanjima specifičnim za zrakoplovnu opremu (dalje u tekstu: „Protokol o zrakoplovima”) koji su zajedno doneseni u Cape Townu 16. studenoga 2001.
   Ovoj je Odluci priložen tekst Konvencije iz Cape Towna i Protokola o zrakoplovima.
   2.   U ovoj odluci „država članica” znači sve države članice uz iznimku Danske.
   Članak 2.
   Ovim se Predsjednik Vijeća ovlašćuje da imenuje osobu ili osobe ovlaštene da u ime Zajednice deponiraju instrumente iz članka 47. stavka 4. Konvencije iz Cape Towna i članka XXVI. Stavka 4. Protokola o zrakoplovima.
   Članak 3.
   1.   Pri pristupanju Konvenciji iz Cape Towna, Zajednica daje izjave navedene u točkama I. priloga I. i II.
   2.   Pri pristupanju Protokolu o zrakoplovima, Zajednica daje izjave navedene u točkama II. priloga I. i II.

      Sastavljeno u Luxembourgu 6. travnja 2009.

            Za Vijeće

            Predsjednik

         J. POSPÍŠIL

      (1)  Mišljenje od 18. prosinca 2008. (još nije objavljeno u Službenom listu).

      (2)  SL L 12, 16.1.2001., str. 1.

      (3)  SL L 160, 30.6.2000., str. 1.

      (4)  SL L 177, 4.7.2008., str. 6.

      (5)  SL L 266, 9.10.1980., str. 1.
   PRILOG I.

      Opće izjave o nadležnosti Europske zajednice, koje Zajednica daje pri pristupanju Konvenciji o međunarodnim stvarnopravnim osiguranjima na pokretnoj opremi (Konvencija iz Cape Towna) i Protokolu o pitanjima specifičnim za zrakoplovnu opremu (Protokol o zrakoplovima), koji su zajedno doneseni u Cape Townu 16. studenoga 2001.

               I.

               Izjava u skladu s člankom 48. stavkom 2. o nadležnosti Europske zajednice na područjima koja se uređuju Konvencijom o međunarodnim stvarnopravnim osiguranjima na pokretnoj opremi (Konvencija iz Cape Towna), za koja su države članice prenijele svoju nadležnost na Zajednicu.

                           1.

                           Člankom 48. Konvencije iz Cape Towna predviđa se da regionalne organizacije gospodarske integracije koje su osnovale suverene države i koje imaju nadležnost nad nekim pitanjima koja su uređena tom Konvencijom, mogu pristupiti toj Konvenciji, pod uvjetom da daju izjavu iz članka 48. stavka 2. Zajednica je odlučila pristupiti Konvenciji iz Cape Towna i u skladu s tim daje svoju izjavu.

                           2.

                           Sadašnje članice Zajednice su Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske.

                           3.

                           Međutim, ova izjava se ne primjenjuje na Kraljevinu Dansku, u skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice.

                           4.

                           Ova se izjava ne primjenjuje u slučaju državnog područja država članica na kojima se ne primjenjuje Ugovor o osnivanju Europske zajednice i njom se ne dovode u pitanje akti ili stajališta koja predmetne države članice mogu donijeti na temelju Konvencije iz Cape Towna u ime i u interesu tih državnih područja.

                           5.

                           Države članice Europske zajednice prenijele su svoju nadležnost na Zajednicu u vezi s pitanjima koja se uređuju Uredbom Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (1), Uredbom Vijeća (EZ) br. 1346/2000 od 29. svibnja 2000. o stečajnom postupku (2) i Uredbom (EZ) br. 593/2008 Europskog parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I.) (3).

                           6.

                           Pri pristupanju Konvenciji iz Cape Towna, Zajednica neće dati nikakve izjave koje su dozvoljene člancima iz članka 56. navedene Konvencije, osim izjave koja se odnosi na članak 55. Države članice svoju nadležnost zadržavaju u pravilima materijalnog prava u vezi s nesolventnošću.

                           7.

                           Provođenje nadležnosti koju su države članice prenijele na Zajednicu u skladu s Ugovorom o osnivanju Europske zajednice, po samoj je svojoj prirodi podložno trajnom razvijanju. U okviru tog Ugovora, nadležne institucije mogu donijeti odluke kojima se određuje opseg nadležnosti Zajednice. Stoga Zajednica pridržava pravo da primjereno izmijeni tu izjavu, a da to ne predstavlja preduvjet za provođenje nadležnosti u vezi s pitanjima koja se uređuju Konvencijom iz Cape Towna.

               II.

               Izjava u skladu s člankom XXVII. stavkom 2. o nadležnosti Europske zajednice na područjima koja se uređuju Protokolom o pitanjima specifičnim za zrakoplovnu opremu (Protokol o zrakoplovima), za koja su države članice prenijele svoju nadležnost na Zajednicu.

                           1.

                           Člankom XXVII. Protokola o zrakoplovima predviđa se da regionalne organizacije gospodarske integracije koje su osnovale suverene države i koje imaju nadležnost nad nekim pitanjima koja su uređena tim Protokolom, mogu pristupiti tom Protokolu, pod uvjetom da daju izjavu iz članka XXVII. stavka 2. Zajednica je Protokolu o zrakoplovima odlučila pristupiti i sukladno tome daje svoju izjavu.

                           2.

                           Sadašnje članice Zajednice su Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske.

                           3.

                           Međutim, ova se izjava ne primjenjuje na Kraljevinu Dansku, u skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice.

                           4.

                           Ova izjava ne primjenjuje se u slučaju državnog područja država članica na kojima se ne primjenjuje Ugovor o osnivanju Europske zajednice i njom se ne dovode u pitanje akti ili stajališta koje predmetne države članice mogu donijeti na temelju Protokola o zrakoplovima u ime i u interesu tih državnih područja.

                           5.

                           Države članice Europske zajednice prenijele su svoju nadležnost na Zajednicu u vezi područja koja se uređuju Uredbom Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (4), Uredbom Vijeća (EZ) br. 1346/2000 od 29. svibnja 2000. o stečajnom postupku (5) i Uredbom (EZ) br. 593/2008 Europskog parlamenta i Vijeća od 17. lipnja 2008. o pravu koje se primjenjuje na ugovorne obveze (Rim I.) (6).

                           6.

                           Pri pristupanju Protokolu o zrakoplovima, Zajednica neće dati izjavu u skladu s člankom XXX. stavkom 1. koja se odnosi na primjenu članka VIII. i neće dati bilo koju od izjava dozvoljenih na temelju članka XXX. stavaka 2. i 3. Države članice zadržavaju svoju nadležnost u pravilima materijalnog prava u vezi s nesolventnosti.

                           7.

                           Provođenje nadležnosti, koju su države članice prenijele na Zajednicu u skladu s Ugovorom o osnivanju Europske zajednice, po samoj je svojoj prirodi podložno trajnom razvijanju. U okviru tog Ugovora, nadležne institucije mogu donijeti odluke kojima se određuje opseg nadležnosti Zajednice. Stoga Zajednica pridržava pravo da primjereno izmijeni ovu izjavu, a da to ne predstavlja preduvjet za provođenje nadležnosti u vezi s pitanjima koja se uređuju Protokolom o zrakoplovima.

      (1)  SL L 12, 16.1.2001., str. 1.

      (2)  SL L 160, 30.6.2000., str. 1.

      (3)  SL L 177, 4.7.2008., str. 6.

      (4)  SL L 12, 16.1.2001., str. 1.

      (5)  SL L 160, 30.6.2000., str. 1.

      (6)  SL L 177, 4.7.2008., str. 6.
   PRILOG II.

      Izjave koje Europska zajednica daje pri pristupanju Konvenciji o međunarodnim stvarnopravnim osiguranjima na pokretnoj opremi (Konvencija iz Cape Towna) i Protokolu o pitanjima specifičnim za zrakoplovnu opremu (Protokol o zrakoplovima), o nekim odredbama i mjerama koje su u njima sadržane

               I.

               Izjava Europske zajednice u skladu s člankom 55. Konvencije o međunarodnim stvarnopravnim osiguranjima na pokretnoj opremi (Konvencija iz Cape Towna)
               U skladu s člankom 55. Konvencije iz Cape Towna, kada dužnik ima domicil na državnom području države članice Zajednice, u državama članicama za koje je obvezujuća Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (1), članci 13. i 43. Konvencije iz Cape Towna u vezi s privremenim mjerama primjenjuju se samo u skladu s člankom 31. Uredbe (EZ) br. 44/2001 kako ga tumači Sud Europske zajednice u kontekstu članka 24. Briselske konvencije od 27. rujna 1968. o nadležnosti i izvršavanju sudskih odluka u građanskim i trgovačkim stvarima (2).

               II.

               Izjava Europske zajednice u skladu s člankom XXX. Protokola o područjima specifičnim za zrakoplovnu opremu (Protokol o zrakoplovima)
               U skladu s člankom XXX. stavkom 5. Protokola o zrakoplovima, članak XXI. se u Zajednici ne primjenjuje i u vezi s ovim pitanjima primjenjuje se Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (3), za sve države članice za koje je obvezujuća navedena Uredba ili bilo koji drugi sporazum o proširenju njezinih učinaka.

      (1)  SL L 12, 16.1.2001., str. 1.

      (2)  L L 299, 31.12.1972., str. 32.

      (3)  SL L 12, 16.1.2001., str. 1.


title: 2005/521/EZ: Odluka Vijeća od 22. studenoga 2004. o potpisivanju okvirnog sporazuma između Europske zajednice i Srbije i Crne Gore o općim načelima za sudjelovanje Srbije i Crne Gore u programima Zajednice

text:
               11/Sv. 122

               HR

               Službeni list Europske unije

               100

         32005D0521

               L 192/28

               SLUŽBENI LIST EUROPSKE UNIJE

         ODLUKA VIJEĆA
   od 22. studenoga 2004.
   o potpisivanju okvirnog sporazuma između Europske zajednice i Srbije i Crne Gore o općim načelima za sudjelovanje Srbije i Crne Gore u programima Zajednice
   (2005/521/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 13., 71., 80., 95., 127., 137., 149., 150., 151., 152., 153., 157., 166., 175., 280. i 308., u vezi s drugom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Komisija je u ime Zajednice pregovarala sklapanje okvirnog sporazuma sa Srbijom i Crnom Gorom o općim načelima za njihovo sudjelovanje u programima Zajednice.

               (2)

               Sporazuma koji je parafiran 4. listopada 2004. bi se trebao potpisati, podložno njegovom kasnijem sklapanju,

         ODLUČILO JE:
   Jedini članak
   Podložno kasnijem sklapanju Sporazuma, ovime se ovlašćuje predsjednik Vijeća da odredi osobu opunomoćenu, u ime Europske zajednice, za potpisivanje okvirnog sporazuma između i Srbije i Crne Gore o općim načelima za sudjelovanje Srbije i Crne Gore u programima Zajednice.

      Sastavljeno u Bruxellesu 22. studenoga 2004.

            Za Vijeće

            Predsjednik

         B. R. BOT


               12.8.2016

               HR

               Službeni list Europske unije

               C 294/39

         P8_TA(2014)0073
   Izbor ombudsmana
   Odluka Europskog parlamenta od 16. prosinca 2014. o izboru Europskog ombudsmana (2014/2092(INS))
   (2016/C 294/10)

      Europski parlament,

               —

               uzimajući u obzir Ugovor o funkcioniranju Europske unije, a posebno njegov članak 24. stavak treći i članak 228.,

               —

               uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,

               —

               uzimajući u obzir svoju Odluku 94/262/EZUČ, EZ, Euroatom od 9. ožujka 1994. o pravilima i općim uvjetima koji uređuju obnašanje dužnosti Europskog ombudsmana (1)

               —

               uzimajući u obzir članak 219. svojeg Poslovnika,

               —

               uzimajući u obzir poziv na podnošenje kandidatura (2)

               —

               uzimajući obzir svoje glasovanje od 16. prosinca 2014.,

               1.

               izabire Emily O'REILLY radi obnašanja dužnosti Europskog ombudsmana do kraja parlamentarnog saziva;

               2.

               zahtijeva da Emily O'REILLY prisegne pred Sudom;

               3.

               nalaže svojem predsjedniku da priloženu Odluku objavi u Službenom listu Europske unije;

               4.

               nalaže svojem predsjedniku da ovu Odluku proslijedi Vijeću, Komisiji i Sudu.

      (1)  SL L 113, 4.5.1994., str. 15

      (2)  SL C 293, 2.9.2014., str. 13.

      PRILOG
      ODLUKA EUROPSKOG PARLAMENTA
      od 16. prosinca 2014.
      o izboru Europskog ombudsmana

         (Tekst ovog priloga nije naveden ovdje budući da odgovara konačnom aktu, Odluci 2014/949/EU, Euratom.)


title: Odluka Vijeća (EU) 2017/985 od 8. kolovoza 2016. o pozivanju Portugala da poduzme mjere za smanjenje deficita koje se procjenjuje potrebnim za ispravljanje stanja prekomjernog deficita

text:
               10.6.2017

               HR

               Službeni list Europske unije

               L 148/42

         ODLUKA VIJEĆA (EU) 2017/985
   od 8. kolovoza 2016.
   o pozivanju Portugala da poduzme mjere za smanjenje deficita koje se procjenjuje potrebnim za ispravljanje stanja prekomjernog deficita
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 9.,
   uzimajući u obzir preporuku Europske komisije,
   budući da:

               (1)

               U skladu s člankom 126. Ugovora o funkcioniranju Europske unije (UFEU) države članice trebaju izbjegavati prekomjerni državni deficit.

               (2)

               Pakt o stabilnosti i rastu temelji se na cilju zdravih državnih financija kao sredstvu jačanja uvjeta za stabilnost cijena i snažan održivi rast koji dovodi do otvaranja novih radnih mjesta. Pakt o stabilnosti i rastu uključuje Uredbu Vijeća (EZ) br. 1467/97 (1), koja je donesena radi poticanja brzog smanjenja prekomjernih deficita opće države.

               (3)

               U skladu s člankom 126. stavkom 6. UFEU-a Vijeće je 2. prosinca 2009. utvrdilo da u Portugalu postoji prekomjerni deficit te je, u skladu s člankom 126. stavkom 7. UFEU-a i člankom 3. Uredbe (EZ) br. 1467/97, izdalo preporuku za smanjenje deficita najkasnije do 2013. Nakon što je portugalska vlada zatražila financijsku pomoć od Unije, država članica čija je valuta euro i Međunarodnog monetarnog fonda (MMF), Vijeće je Portugalu odobrilo financijsku pomoć (2). Komisija i portugalska vlada potpisale su 17. svibnja 2011. memorandum o razumijevanju o posebnom uvjetovanju ekonomske politike („memorandum o razumijevanju”). Od tada je na temelju članka 126. stavka 7. UFEU-a Vijeće Portugalu uputilo dvije nove preporuke (9. listopada 2012. i 21. lipnja 2013.), u kojima je rok za smanjenje prekomjernog deficita produžen do 2014. odnosno 2015. U objema preporukama Vijeće je utvrdilo da je Portugal poduzeo učinkovite mjere, ali je došlo do neočekivanih nepovoljnih gospodarskih događaja sa znatnim nepovoljnim posljedicama za državne financije (3).

               (4)

               U skladu s člankom 126. stavkom 8. UFEU-a Vijeće je 12. srpnja 2016. utvrdilo da Portugal nije poduzeo učinkovite mjere kao odgovor na preporuku Vijeća od 21. lipnja 2013.

               (5)

               Ako stvarni podaci na temelju Uredbe (EZ) br. 479/2009 upućuju na to da sudjelujuća država članica nije smanjila prekomjerni deficit u rokovima utvrđenima u preporuci izdanoj na temelju članka 126. stavka 7. UFEU-a, Vijeće bi bez odgode trebalo donijeti odluku na temelju članka 126. stavka 9. UFEU-a.

               (6)

               U Komisijinoj proljetnoj prognozi 2016. predviđa se umjereni oporavak portugalskog gospodarstva. Predviđa se da će se realni BDP u 2016. povećati za 1,5 %, istom brzinom kao u 2015., uglavnom potaknut domaćom potražnjom u kontekstu još uvijek visokih makroekonomskih neravnoteža. Očekuje se da će se privatna potrošnja u 2016. početi smanjivati zbog visokih neizravnih poreza i neznatnog povećanja cijena energenata. Ne očekuje se da će se u srednjoročnom razdoblju održati snažnan oporavak potrošnje trajnih dobara iz prve polovine 2015. jer se predviđa da će štednju kućanstava opterećivati još uvijek visoka nezaposlenost i visoke razine duga. Ulaganja poduzeća znatno su se usporila još u drugoj polovini 2015. te se unatoč relativno visokoj stopi iskorištenosti kapaciteta ne očekuje da će uskoro ponovno bilježiti prethodnu stopu rasta. Očekuje se određeni rast ukupnih ulaganja u 2017. zahvaljujući sredstvima iz strukturnih fondova EU-a i poboljšanju uvjeta financiranja. Predviđa se rast izvoza na temelju rasta strane potražnje, a za uvoz se i dalje očekuje da će biti veći od izvoza. Zbog toga se predviđa da će vrijednost doprinosa neto trgovine rastu BDP-a i dalje biti neznatno negativna, no ipak u znatno manjoj mjeri nego što je to bio slučaj u 2015. Očekuje se da će se inflacija mjerena UIPC-om povećati za 0,7 % u 2016., uglavnom potaknuta visokim neizravnim porezima. Iako su se od objave proljetne prognoze negativni rizici za izglede povećali, podaci o prvom tromjesečju 2016. i preliminarne informacije o drugom tromjesečju općenito potvrđuju izglede prognoze za ostatak godine.

               (7)

               U skladu s Komisijinom proljetnom prognozom 2016.očekuje se da će se deficit opće države u 2016. smanjiti na 2,7 % BDP-a. U proračunu za 2016., koji je stupio na snagu 31. ožujka 2016., utvrđen je ciljni deficit od 2,2 % BDP-a, što je potvrđeno u programu stabilnosti za 2016. Razlika između vladina cilja i Komisijine prognoze proizlazi iz činjenice da Komisija svoje prognoze temelji na manje optimističnom makroekonomskom scenariju koji podrazumijeva manje porezne prihode i veće socijalne rashode te na skromnijoj procjeni doprinosa nekih mjera konsolidacije, osobito onih koje se odnose na planirane uštede u intermedijarnoj potrošnji i ostalim tekućim rashodima. U Komisijinoj proljetnoj prognozi 2016. predviđa se da će se deficit opće države u 2017. smanjiti na 2,3 % BDP-a. Predviđeno poboljšanje deficita uglavnom se temelji na jednokratnoj mjeri u vrijednosti od 0,25 % BDP-a koja se odnosi na očekivani povrat jamstva izdanog banci Banco Privado Português (BPP). Ako se korigira za taj jednokratni proračunski učinak, predviđeni deficit iznosio bi 2,6 % BDP-a u 2017. Prema Komisijinoj proljetnoj prognozi 2016. i na temelju Komisijine procjene doprinosa mjera navedenih u proračunu za 2016. i programu stabilnosti za 2016. očekuje se smanjenje strukturnog deficita za 0,25 % BDP-a na godišnjoj razini u 2016. i 2017.

               (8)

               U razdoblju 2013. – 2015. udio bruto duga opće države u BDP-u uglavnom se stabilizirao te je iznosio 129,2 % u 2013., 130,2 % u 2014. i 129,0 % u 2015. Uzimajući u obzir znatne prilagodbe stanja i tokova u 2016. kojima se smanjuje dug i kontinuirane primarne suficite, u Komisijinoj proljetnoj prognozi 2016. predviđa se da će se udio duga u BDP-u u 2016. smanjiti na 126 %, a u 2017. na 124,5 %. Čini se da Portugal u kratkoročnom razdoblju neće biti izložen znatnim rizicima od fiskalnog stresa, ali ipak nisu isključeni kratkoročni izazovi (koji proizlaze iz bruto i neto javnog duga, bruto potreba za financiranjem, neto stanja međunarodnih ulaganja te razine i promjene udjela loših kredita ili općih potreba za kapitalom bankarskog sustava). No rizici bi mogli biti znatno veći u srednjoročnom razdoblju zbog visoke razine duga i velike osjetljivosti udjela duga na mogući rast kamatnih stopa i šokove negativnog nominalnog rasta. Ako se trajno održe primjerene razine strukturnog primarnog salda, u dugoročnom razdoblju ne očekuju se rizici za održivost zahvaljujući mirovinskim reformama provedenima u prethodnim razdobljima.

               (9)

               Na temelju mjera fiskalne politike koje su donesene u okviru proračuna za 2016. deficit opće države u 2016. iznosio bi manje od 3 % BDP-a. Međutim, u skladu s Komisijinom proljetnom prognozom 2016. granica sigurnosti u pogledu prekoračenja referentne vrijednosti utvrđene Ugovorom nije velika. S obzirom na visoku razinu neizvjesnosti u pogledu ekonomskih i proračunskih kretanja, preporučene bi proračunske ciljeve za godinu u kojoj se mora ostvariti smanjenje trebalo utvrditi na razini znatno nižoj od referentne vrijednosti od 3 % BDP-a utvrđene Ugovorom kako bi se zajamčilo trajno smanjenje prekomjernog deficita u propisanom roku.

               (10)

               U skladu s člankom 5. Uredbe (EZ) br. 1467/97 u svojoj odluci kojom određenu državu članicu poziva da poduzme mjere za smanjenje deficita u skladu s člankom 126. stavkom 9. UFEU-a, Vijeće od države članice treba zahtijevati ostvarenje godišnjih proračunskih ciljeva, koji su na temelju predviđanja iz poziva usklađeni s minimalnim godišnjim poboljšanjem ciklički prilagođenog salda u iznosu od najmanje 0,5 % BDP-a, što je referentna vrijednost, ako se ne uzmu u obzir jednokratne i privremene mjere. Budući da se odluka donosi u drugoj polovini godine i uzimajući u obzir aktualna Komisijina predviđanja iz proljetne prognoze, opravdano je u 2016. očekivati nepromijenjeni strukturni saldo čime će se osigurati dostatna granica sigurnosti u pogledu trajnog smanjenja prekomjernog deficita.

               (11)

               Stoga bi za vjerodostojno i održivo kretanje deficit opće države u Portugalu morao iznositi 2,5 % BDP-a u 2016., što je u skladu s nepromijenjenim strukturnim saldom u odnosu na 2015. Tim se proračunskim ciljevima uzima u obzir potreba da se sekundarni učinci fiskalne konsolidacije na javne financije nadoknade putem njihova učinka u širem ekonomskom kontekstu.

               (12)

               Proračunski cilj koji podrazumijeva predloženo kretanje prilagodbe ne obuhvaća mogući izravni fiskalni učinak mogućih mjera potpore bankama u drugoj polovini 2016. Razlog tome visoka je razina neizvjesnosti u pogledu učinkovite provedbe i statističkog bilježenja tih mjera, a time i njihova mogućeg učinka na deficit i dug. Cilj svih mogućih mjera potpore bankarskom sektoru trebao bi biti ograničenje fiskalnog učinka na minimum kako bi se osigurala održivost duga.

               (13)

               Kako bi se postigli proračunski ciljevi koje podrazumijeva predloženo kretanje prilagodbe, u 2016. su potrebne dodatne mjere konsolidacije s predviđenim učinkom u iznosu od 0,25 % BDP-a uzimajući u obzir i strukturno pogoršanje koje je utvrđeno u Komisijinoj proljetnoj prognozi 2016. Portugal treba provesti mjere navedene u proračunu za 2016. te uvesti mehanizam kontrole rashoda u javnoj nabavi robe i usluga, što je trenutačno istaknuto u programu stabilnosti za 2016. Te bi uštede trebalo dopuniti drugim mjerama strukturne naravi koje bi mogle biti usmjerene na prihodovnu stranu s ciljem povećanja prihoda od neizravnog oporezivanja proširenjem porezne osnovice i smanjenjem poreznih rashoda. To bi se moglo postići tako da se prilagodi još uvijek raširena primjena smanjenih stopa PDV-a.

               (14)

               Nadalje, Portugal bi trebao ojačati strukturne reforme radi poboljšanja konkurentnosti i dugoročnog održivog rasta u skladu s preporukama Vijeća upućenima Portugalu u kontekstu europskog semestra, a osobito onih koje se odnose na ispravljanje njegovih prekomjernih makroekonomskih neravnoteža. Kako bi se ojačala otpornost javnih financija u Portugalu, posebno su potrebne dodatne fiskalne i strukturne mjere. Pravovremena i stroga provedba izmijenjenog zakona o proračunskom okviru i zakona o kontroli preuzimanja obveza te dodatnih poboljšanja u ubiranju prihoda i kontroli rashoda mogu znatno pridonijeti ostvarenju i održanju dobrog fiskalnog položaja. Portugal bi trebao dostaviti jasno utvrđeni raspored i provesti mjere za plaćanje svih dugova i poboljšanje učinkovitosti zdravstvenog sustava, smanjiti oslanjanja mirovinskog sustava na proračunske transfere i osigurati fiskalne uštede pri restrukturiranju državnih poduzeća.

               (15)

               U skladu s člankom 126. stavkom 9. UFEU-aVijeće može, u okviru svoje odluke kojom poziva na djelovanje na temelju te odredbe, od dotične države članice zatražiti podnošenje izvješća o prilagodbi u skladu s određenim rokovima. U skladu s člankom 5. stavkom 1.a Uredbe (EZ) br. 1467/97 izvješće države članice trebalo bi sadržavati ciljeve za državne rashode i prihode te se u njemu utvrđuju mjere fiskalne politike na rashodovnoj i na prihodovnoj strani i daju informacije o djelovanjima u okviru politika poduzetih kao odgovor na konkretne preporuke Vijeća. Kako bi se olakšalo praćenje poštovanje roka za provedbu preporuka sadržanih u ovoj Odluci te roka za smanjenje prekomjernog deficita, Portugal bi trebao to izvješće podnijeti do 15. listopada 2016., istodobno sa svojim nacrtom proračunskog plana za 2017.

               (16)

               Portugal bi u istom roku, do 15. listopada 2016., trebao dostaviti i program ekonomskog partnerstva u skladu s člankom 9. stavkom 1. i člankom 17. stavkom 2. Uredbe (EU) br. 473/2013 Europskog parlamenta i Vijeća (4). U programu ekonomskog partnerstva trebalo bi opisati mjere politika i strukturne reforme potrebne za osiguranje učinkovitog i trajnog smanjenja prekomjernog deficita, kao nastavak nacionalnog programa reformi i programa stabilnosti, uzimajući u potpunosti u obzir preporuke Vijeća o provedbi integriranih smjernica za ekonomsku politiku i politiku zapošljavanja.

               (17)

               Osim toga, Portugal bi trebalo izvješćivati Komisiju i Gospodarski i financijski odbor kako je propisano člankom 10. Uredbe (EU) br. 473/2013 u skladu s odredbama utvrđenima Delegiranom uredbom Komisije (EU) br. 877/2013 (5). Prvo bi se izvješće trebalo dostaviti do 15. siječnja 2017. te svaka tri mjeseca nakon toga,

         DONIJELO JE OVU ODLUKU:
   Članak 1.
   1.   Portugal okončava postojeće stanje prekomjernog deficita do 2016.
   2.   Portugal u 2016. smanjuje deficit opće države na 2,5 % BDP-a. Taj cilj ne uključuje izravni učinak moguće potpore bankama. To poboljšanje deficita opće države u skladu je s nepromijenjenim strukturnim saldom u odnosu na 2015., na temelju Komisijine proljetne prognoze 2016. Portugal sve neočekivane prihode iskorištava za ubrzanje smanjenja deficita i duga.
   3.   Uz uštede koje su već uzete u obzir u Komisijinoj proljetnoj prognozi 2016. Portugal donosi i u potpunosti provodi mjere konsolidacije u iznosu od 0,25 % BDP-a u 2016. Portugal prije svega u potpunosti provodi sve mjere konsolidacije navedene u proračunu za 2016., uključujući dodatnu kontrolu rashoda u javnoj nabavi robe i usluga koja je istaknuta u programu stabilnosti. Portugal te uštede dopunjuje dodatnim strukturnim mjerama kako bi se ostvario preporučeni strukturni napor.
   4.   Portugal je spreman donijeti daljnje mjere ako se ostvare rizici za proračunske planove. Mjerama fiskalne konsolidacije osigurava se trajno poboljšanje salda opće države na način kojim se potiče rast.
   5.   Kako bi se osiguralo trajno poboljšanje javnih financija, Portugal strogo provodi zakon o proračunskom okviru i zakon o kontroli preuzimanja obveza te uvodi dodatna poboljšanja u ubiranju prihoda i kontroli rashoda. Portugal dostavlja jasno utvrđeni raspored i provodi mjere za plaćanje svih dugova i poboljšanje učinkovitosti zdravstvenog sustava, smanjenje oslanjanja mirovinskog sustava na proračunske transfere i osiguranje fiskalne uštede pri restrukturiranju državnih poduzeća.
   Članak 2.
   Vijeće utvrđuje da do 15. listopada 2016. Portugal mora provesti učinkovite mjere i Vijeću i Komisiji dostaviti izvješće o poduzetom djelovanju kao odgovor na ovu Odluku. U izvješću se navode ciljevi za državne rashode i prihode te utvrđuju diskrecijske mjere na rashodovnoj i na prihodovnoj strani, kao i informacije o djelovanjima poduzetima u skladu s člankom 1. stavkom 5.
   Članak 3.
   Ova je Odluka upućena Portugalskoj Republici.

      Sastavljeno u Bruxellesu 8. kolovoza 2016.

            Za Vijeće

            Predsjednik

         M. LAJČÁK

      (1)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (2)  Provedbena odluka Vijeća 2011/344/EU od 30. svibnja 2011. o odobrenju financijske pomoći Unije Portugalu (SL L 159, 17.6.2011., str. 88.).

      (3)  Svi dokumenti koji se odnose na postupak u slučaju prekomjernog deficita za Portugal dostupni su na sljedećem web-mjestu: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Uredba (EU) br. 473/2013 Europskog parlamenta i Vijeća od 21. svibnja 2013. o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (SL L 140, 27.5.2013., str. 11.).

      (5)  Delegirana uredba Komisije (EU) br. 877/2013 оd 27. lipnja 2013. o dopuni Uredbi (EU) br. 473/2013 Europskog parlamenta i Vijeća o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (SL L 244, 13.9.2013., str. 23.).


title: Odluka Vijeća od 4. prosinca 2006. o izmjeni Odluke od 27. ožujka 2000. o ovlašćivanju direktora Europola da otvori pregovore o sporazumima s trećim državama i tijelima koja nisu povezana s EU-om

text:
               19/Sv. 16

               HR

               Službeni list Europske unije

               95

         32006D1219(02)

               C 311/10

               SLUŽBENI LIST EUROPSKE UNIJE

         ODLUKA VIJEĆA
   od 4. prosinca 2006.
   o izmjeni Odluke od 27. ožujka 2000. o ovlašćivanju direktora Europola da otvori pregovore o sporazumima s trećim državama i tijelima koja nisu povezana s EU-om
   (2006/C 311/02)
   VIJEĆE EUROPSKE UNIJE,
   uzimajući u obzir članak 42. stavak 2., članak 10. stavak 4. i članak 18. Konvencije o osnivanju Europskog policijskog ureda (Konvencija o Europolu) (1),
   uzimajući u obzir Akt Vijeća od 3. studenoga 1998. o pravilima kojima se uređuju vanjski odnosi Europola s trećim zemljama i tijelima koja nisu povezana s Europskom unijom (2), a posebno članak 2. tog Akta,
   uzimajući u obzir Akt Vijeća od 3. studenoga 1998. o utvrđivanju pravila kojima se uređuje zaprimanje informacija u Europolu od trećih strana (3), a posebno članak 2. tog Akta,
   uzimajući u obzir Akt Vijeća od 12. ožujka 1999. o usvajanju pravila kojima se uređuje prijenos osobnih podataka iz Europola trećim državama i trećim tijelima (4), a posebno članke 2. i 3. tog Akta,
   budući da:

               (1)

               Operacijski zahtjevi i potreba učinkovitog suzbijanja organiziranih oblika kriminala kroz Europol, zahtijevaju da se Kina i Lihtenštajn dodaju popisu trećih država s kojima je direktor Europola ovlašten započeti pregovore.

               (2)

               Odluku Vijeća od 27. ožujka 2000. (5) stoga bi trebalo na odgovarajući način izmijeniti,

         ODLUČILO JE:
   Članak 1.
   Odluka Vijeća od 27. ožujka 2000. mijenja se kako slijedi:
   U članku 2. stavku 1., pod naslovom „treće države” sljedeće se države dodaju abecednom popisu:

               „—

               Kina”

         i

               „—

               Lihtenštajn”.

         Članak 2.
   Ova se Odluka objavljuje u Službenom listu Europske unije.
   Članak 3.
   Ova Odluka stupa na snagu sljedećeg dana od dana donošenja.

      Sastavljeno u Bruxellesu 4. prosinca 2006.

            Za Vijeće

            Predsjednik

         L. LUHTANEN

      (1)  SL C 316, 27.11.1995., str. 2.

      (2)  SL C 26, 30.1.1999., str. 19.

      (3)  SL C 26, 30.1.1999., str. 17.

      (4)  SL C 88, 30.3.1999., str. 1.

      (5)  SL C 106, 13.4.2000., str. 1. Odluka kako je zadnje izmijenjena Odlukom 2005/169/EZ (SL L 56, 2.3.2005., str. 14.).